SHBA: Projekt për nder të Luftës Civile
Projekti parashikon mbjelljen e një peme për cdo person që humbi jetën
Ndërsa Shtetet e Bashkuara shënojnë 150 vjetorin e Luftës Civile, një projekt i ri nderon mbi 620 mijë ushtarët që vdiqën në konflikt dhe quhet Trashëgimia e Gjallë. Korrespondenti i Zërit të Amerikës Joe de Capua njofton: Cate Mageniss Wyatt thotë se amerikanët nuk duhet ta humbin ndjenjën e historisë. Zonja Mageniss Wyatt është themeluese dhe presidente e Partneritetit për Udhëtimin në Tokën e Shenjtë. Ajo thotë se ky territor prej 290 kilometrash është i pashembullt. Një sipërfaqe e vogël, por e mbushur me histori. Lufta Civile është edhe subjekti i Projektit të Trashëgimisë së Gjallë. Synimi është që të mbillet një pemë për çdo ushtar që humbi jetën, si të unionit edhe të confederates. Do të ishin gjithsej 620 mijë pemë. Një numër historianësh thonë se numri i të vdekurve ishte në fakt shumë më i lartë, ndoshta 750 mijë. Ata e mbështesin këtë shifër tek statistikat dhe tek fakti që shumë ushtarë mund të kenë vdekur pas betejave nga plagët e marra. Pasi mbaruan luftimet në vitin 1865, skllavëria kishte marrë fund. Por u deshën edhe 100 vjet të tjerë që vendi t’i jepte fund, ndarjes racore dhe të sigurohej e drejta për të votuar. Zonja Magennis-Hyatt shpreson që pas 50 vjetësh, në 200 vjetorin e Luftës Civile, plagët që ka lënë kjo luftë të jenë shëruar plotësisht.